पशु जोहड़ की भूमि पर हुआ अतिक्रमण
लिखमीसर| पीलीबंगापंचायत समिति की पंचायत खरलियां के गांव थिराजवाला के वार्ड नौ में स्थित सार्वजनिक पशु जोहड़ की भूमि पर आसपास के घरों के लोगों ने लंबे समय से कब्जा जमा रखा है। अब उपसरपंच रामस्नेही सिंवर ने पीलीबंगा एसडीएम को कब्जा हटाने के लिए लिखित में ज्ञापन सौंपा है। सिंवर ने बताया कि वार्ड में स्थित इस पशु जोहड़ से पालतू पशुओं के अलावा निराश्रित पशु भी प्यास बुझाते थे। लंबे समय से आसपास के घरों के लोगों ने कूड़ा-करकट तथा लकड़ियां डालकर कब्जा कर लिया है। सार्वजनिक जोहड़ की सिंचाई पानी की बारी भी कई किसानों खेतों में उपयोग कर रहे हैं। एसडीएम ने बीडीओ को उक्त मामले की जानकारी लेकर कार्रवाई करने के निर्देश दिए हैं। ज्ञापन सौंपने वालों में श्रवण कुमार, राजपाल, राजेंद्र ईसरवाल, विजयपाल तथा रमेश सिंवर आदि शामिल थे।
hin_Deva hin_Deva